CELEX: 32007D0852
Language: fi
Date: 2007-12-13 00:00:00
Title: 2007/852/EY: Komission päätös, tehty 13 päivänä joulukuuta 2007 , päätöksen 2005/5/EY muuttamisesta siltä osin kuin on kyse neuvoston direktiivin 2002/55/EY mukaisista Asparagus officinalis -lajin siemeniä ja lisäysaineistoa koskevista yhteisön vertailukokeista ja testeistä (tiedoksiannettu numerolla K(2007) 6168) (ETA:n kannalta merkityksellinen teksti )

20.12.2007   
            
            
               FI
            
            
               Euroopan unionin virallinen lehti
            
            
               L 335/57
            
         
      KOMISSION PÄÄTÖS,
   tehty 13 päivänä joulukuuta 2007,
   päätöksen 2005/5/EY muuttamisesta siltä osin kuin on kyse neuvoston direktiivin 2002/55/EY mukaisista Asparagus officinalis-lajin siemeniä ja lisäysaineistoa koskevista yhteisön vertailukokeista ja testeistä
   (tiedoksiannettu numerolla K(2007) 6168)
   (ETA:n kannalta merkityksellinen teksti)
   (2007/852/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon vihannesten siementen pitämisestä kaupan 13 päivänä kesäkuuta 2002 annetun neuvoston direktiivin 2002/55/EY (1) ja erityisesti sen 43 artiklan 3 ja 5 kohdan,
   sekä katsoo seuraavaa:
   
               (1)
            
            
               Tiettyjen viljakasvien, vihannesten ja viiniköynnösten siemeniä ja lisäysaineistoa koskevien yhteisön vertailukokeiden ja testien järjestelyjen vahvistamisesta neuvoston direktiivien 66/401/ETY, 66/402/ETY, 68/193/ETY, 92/33/ETY, 2002/54/EY, 2002/55/EY, 2002/56/EY ja 2002/57/EY mukaisesti vuosiksi 2005–2009 27 päivänä joulukuuta 2004 tehdyssä komission päätöksessä 2005/5/EY (2) vahvistetaan neuvoston direktiivin 2002/55/EY mukaisesti järjestelyt Asparagus officinalis -lajia koskevia vertailukokeita ja testejä varten vuosiksi 2005–2009.
            
         
               (2)
            
            
               Kyseisten kokeiden ja testien suorittamisesta vastaava laitos on ilmoittanut komissiolle, että työ on edennyt odotettua nopeammin ja että vuosina 2005–2007 havaitun kasvien asianmukaisen kehittymisen ansiosta se odottaa nyt, että kaikki 21 päivänä kesäkuuta 2004 julkaistussa hankepyynnössä (3) edellytetyt asiaankuuluvat havainnot saadaan toteutettua vuoden 2008 eikä vuoden 2009 loppuun mennessä. Se huomautti, että tämän johdosta tukikelpoiset kustannukset olisivat kokonaisuudessaan alhaisemmat kuin alun perin oletettiin, kun taas vuoden 2008 kustannukset olisivat korkeammat.
            
         
               (3)
            
            
               Näiden seikkojen perusteella asiasta vastaava laitos on toimittanut ehdotuksen tukikelpoisten kustannusten ja yhteisön tuen uudelleenlaskentaa varten.
            
         
               (4)
            
            
               Tämän vuoksi tukikelpoisia menoja ja yhteisön tuen määrää olisi mukautettava.
            
         
               (5)
            
            
               Päätöstä 2005/5/EY olisi sen vuoksi muutettava.
            
         
               (6)
            
            
               Tässä päätöksessä säädetyt toimenpiteet ovat maataloudessa, puutarhanviljelyssä ja metsätaloudessa käytettäviä siemeniä ja lisäysaineistoa käsittelevän pysyvän komitean lausunnon mukaiset,
            
         ON TEHNYT TÄMÄN PÄÄTÖKSEN:
   1 artikla
   Muutetaan päätös 2005/5/EY seuraavasti:
   
               1)
            
            
               Korvataan 1 artiklan ensimmäisessä kohdassa ilmaisu ”2009” ilmaisulla ”2008”.
            
         
               2)
            
            
               Korvataan 3 artiklan ensimmäisessä kohdassa ilmaisu ”2009” ilmaisulla ”2008”.
            
         
               3)
            
            
               Muutetaan liite tämän päätöksen liitteen mukaisesti.
            
         2 artikla
   Tämä päätös on osoitettu kaikille jäsenvaltioille.
   
      Tehty Brysselissä 13 päivänä joulukuuta 2007.
      
         
            Komission puolesta
         
         Markos KYPRIANOU
         
         
            Komission jäsen
         
      
   
   
      (1)  EYVL L 193, 20.7.2002, s. 33. Direktiivi sellaisena kuin se on viimeksi muutettuna komission direktiivillä 2006/124/EY (EUVL L 339, 6.12.2006, s. 12).
   
      (2)  EUVL L 2, 5.1.2005, s. 12.
   
      (3)  http://europa.eu.int/comm/food/plant/call2004/index_en.htm
   
      LIITE
      Muutetaan päätöksen 2005/5/EY liite seuraavasti:
      
                  1)
               
               
                  Korvataan taulukko, jonka otsikko on ”Vuonna 2008 tehtävät kokeet ja testit”, seuraavalla taulukolla:
                  ”Vuonna 2008 tehtävät kokeet ja testit
                  
                              Laji
                           
                           
                              Vastaava laitos
                           
                           
                              Arvioitavat edellytykset
                           
                           
                              Näytteiden määrä
                           
                           
                              Tukikelpoiset kustannukset
                              (euroina)
                           
                           
                              Yhteisön tuen enimmäismäärä (80 % tukikelpoisista kustannuksista)
                              (euroina)
                           
                        
                              
                                 Asparagus officinalis
                                  (1)
                              
                           
                           
                              BSA Hannover (D)
                           
                           
                              Lajikkeen tunnistettavuus ja lajikeaitous (kenttä)
                              Siementen ulkoinen laatu (laboratorio)
                           
                           
                              100
                           
                           
                              43 495
                           
                           
                              34 794
                           
                        
                              Kokonaiskustannukset
                           
                           
                              34 794
                           
                        
            
                  2)
               
               
                  Poistetaan taulukko, jonka otsikko on ”Vuonna 2009 tehtävät kokeet ja testit”.
               
            
         (1)  Yli vuoden kestävät kokeet ja testit.”